**Turn-a-Round**

játékszabály

Szerző: Karsten Adlung  
Kártyajáték 2–4 játékos részére 6 (ill. 5) éves kortól  
Játék időtartama: 5 perc

**Játékelemek**

64 darab kétoldalas kártya a 4 játékos színében (ez a kártya szélén látható)

játékszabály

**A játék lényege és célja**

A játékosok egymással párhuzamosan teszik le kártyáikat, egymás kártyáira és egymás kártyái mellé, és azt próbálják elérni, hogy a saját színű lapjaikból legyen látható a legtöbb. De vigyázat: a saját kártyádra nem rakhatsz le egy újabbat!

**A játék előkészítése és menete**

***Figyeljétek meg:*** *minden kártya egyik oldalán valamilyen színes alakzat látható, míg a másik oldalán valamennyi színes kis négyzet („pont”). Minden kártya tetején és alján, ill. keretén látható a játékos színe.****Fontos:*** *amikor egy kártyát tesztek le, szabadon eldönthetitek, melyik oldala látszódjon. Ugyanakkor a következőket kell szem előtt tartanotok: a két (a már asztalon lévő és az épp rárakott) lapnak vagy színben, vagy a rajta lévő alakzatban, vagy a kis négyzetek számában egyeznie kell. De saját lapodra akkor sem tehetsz le egy újabb lapot, ha ez a feltétel teljesül!*

­– Minden játékos megkapja a saját pakliját: 16 kártyát ugyanolyan színű kerettel. Keverjétek meg a saját paklitokat, és tartsátok az egyik tenyeretekben.

– Egy előre megállapodott jelre (például a legfiatalabb játékos „start!” vezényszavára) kezdjétek el egymással párhuzamosan (azaz a másikra nem várva) és a kártyáitokat a lehető leggyorsabban egyesével az asztalra vagy a fenti szabályok betartásával más kártyájára letenni. Akár már a korábban lerakott saját lapotokat is áthelyezhetitek, de csak ha közben senki nem tett rá kártyát.

– Az a lényeg, hogy úgy tegyétek le a kártyáitokat, hogy a lehető legtöbb látszódjon (azaz ne takarja le őket másik játékos kártyái). Ugyanakkor a játék végén legfeljebb 5 különálló (azaz nem egy pakli tetejére rakott) kártyátok lehet az asztalon.

– Nem szabad a kártyáitokat közvetlenül a már asztalon lévő saját színű kártyáitokra rakni. Azaz legalább egy, másik játékoshoz tartozó kártyának rá kell kerülnie, mielőtt rárakhatnátok még egy sajátot.  
*Megjegyzés: ha egy játékos a játék vége előtt észreveszi, hogy egyik kártyáját véletlenül közvetlenül egy másik, saját színű kártyájára tette, áthelyezheti azt (lásd feljebb).*

– Amint egyikőtöknek sikerült minden lapját letennie, kiáltson „Állj!”-t. A többiek nem tehetnek le több kártyát.

**A játék vége**

– Ha valamelyikőtök „Állj!”-t kiáltott, a játék véget ér.

– Ezután minden kupacot, paklit nézzetek át, hogy a felsorolt szabályok szerint épülnek-e fel (színre szín, alakzatra alakzat, ugyanolyan számú „pont”, de egy játékosok kártyái felváltva – azaz egy játékosnak sem következik két kártyája egymás után). Csak azoknak a játékosoknak kell megszámoljátok a pontszámát, akik a szabályok szerint rakták le kártyáikat.

– Következőnek azt ellenőrizzétek, melyik játékos kártyájából van a legtöbb felül, azaz paklik tetején és önállóan. De önállóan csak 5 kártyája állhat egy játékosnak.

– Ha valamelyik játékos ennek a két kitételnek megfelel, ő nyeri a játékot. Ha holtverseny alakul ki, az nyer, aki több kártyát tudott lerakni a kezéből.

**TURN-A-ROUND két játékos számára**

– A játék menete ugyanaz, mint ahogy azt eddig leírtuk, azzal a különbséggel, hogy mindkét játékos két színnel játszik, azaz kétszer 16 lappal. A két paklit keverjétek össze, és tartsátok a kezetekben.

– Saját színeiteket rakhatjátok egymásra.

– Az a játékos nyer, akinek a két színéből összesen több lapja van fölül.

**TURN-A-ROUND gyerekverzió  
(2–4 játékos számára, 5 éves kortól)**

– Mindegyik játékos folyamatosan, egymásra nem várva rakja le a kártyáit, de egyetlen saját paklit épít vele. A lapokat az alapjátéknál megismert szabályok szerint lehet egymásra tenni, de csakis a saját pakli tetejére.

– Az a játékos, aki elsőként teszi le az utolsó lapját, jelzi, hogy a játéknak vége.

– Ha a játék végét jelző játékos paklija a szabályoknak megfelelően épül fel (színre szín, számra szám, megegyező számú „pontok”), ő nyert, de ha hibázott a lapok lerakása közben, az győz, akinek a legkevesebb kártya maradt a kezében (és persze a pakliját a szabályok szerint építette fel).

**TURN-A-ROUND klasszikus verzió  
(2–4 játékos számára, 6 éves kortól)**

A kártyákat ebben a verzióban is ugyanúgy lehet lerakni, mint az alapverzióban, a következő változtatásokkal:

– Vezényszóra elkezditek a játékot, és minden játékos az asztalra helyezi az első lapját. Ezután indul a játék, de az alapverzióval szemben csak azokra a paklira rakhatjátok le a kártyákat, amelyek már az asztalon vannak.  
Kivétel: ha ketten játsszátok a klasszikus verziót, mindketten 2 kártyát rakjatok le kezdésként, hogy 4 paklit tudjatok építeni.

– Az a játékos győz, aki elsőként szabadul meg a lapjaitól, és a kártyáit a szabályoknak megfelelően rakta le. Ha azonban hibázott, az nyer, akinek a legkevesebb kártyája maradt és a többit a szabályoknak megfelelően tette le.